Waqt żjara tal-Prim Ministru Joseph Muscat fil-fabbrika fl-Imrieħel, iċ-Chairman ta' Simonds Farsons Cisk, Louis Farrugia u l-Kap Eżekuttiv Norman Aquilina ħabru li l-kumpanija se tagħmel investiment ta' €27 miljun f'faċilità ġdida għall-ippakkjar. Farsons timpjega aktar minn 800 ħaddiem. Matul dawn l-aħħar snin il-kumpanija Farsons investiet €50 miljun għall-faċilità tal-ippakkjar, ċentru loġistiku u 'bewhouse' ġdida. Intqal li l-kumpanija trid li matul il-ħames snin li ġejjin iżżid bi tliet darbiet il-volum tal-esportazzjoni minn 6% għal 17%. Is-sena li ghaddiet, Farsons esportat 371 kontejner lejn l-Ewropa, l-Afrika u l-Ażja u nlaħaq profitt ta' €77 miljun. Meta dan l-investiment ikun lest Farsons se tkun investiet €80 miljun ewro fuq medda ta' tmin snin. Saru wkoll investimenti oħra speċjalment fil-qasam tal-enerġija biex jonqos il-konsum. Min-naħa tiegħu, il-Prim Ministru Joseph Muscat qal li l-obbligu tal-Gvern huwa li tonqos il-burokrazija għal min irid jinvesti filwaqt li jonqsu l-ispejjeż. Spjega kif il-pjan għall-enerġija se jwassal biex il-kontijiet tal-enerġija għall-industrija jonqsu b'25%. Il-Prim Ministru qal li dan l-investiment huwa turija ta' fiduċja fl-ekonomija Maltija. Enfasizza kif Malta Enterprise kienet strumentali biex dan l-investiment seta' jsir u qal li huwa pass importanti biex prodotti tradizzjonali Maltin jidħlu fi swieq ġodda. Jakkumpanjaw lill-Prim Ministru matul din iż-żjara kien hemm ukoll is-Segretarji Parlamentari Michael Farrugia u Edward Zammit Lewis. .td_uid_3_5ee4ea2e7fda5_rand.td-a-rec-img{text-align:left}.td_uid_3_5ee4ea2e7fda5_rand.td-a-rec-img img{margin:0 auto 0 0} #td_uid_4_5ee4ea2e801a7 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/farsons1-80x60.jpg) 0 0 no-repeat} 1 minn 1